S-1638/2006

Mál þetta, sem dómtekið var 23. október sl., er höfðað með ákæru, útgefinni af lögreglustjóranum í Reykjavík 3. október 2005, á hendur K-kk-þgf P-kk-þgf Ö-kk-þgf, Veghúsum 11, B-kk-þgf S-kk-þgf, Prestastíg 1, og A-kk-þgf F-kk-þgf H-kk-þgf, Laufengi 9, öllum í Reykjavík, fyrir eftirfarandi þjófnaðarbrot framin í Reykjavík á árinu 2005:

1. Ákærðu, K-kk-þgf P-kk-þgf og A-kk-þgf F-kk-þgf, með því að hafa í félagi aðfaranótt þriðjudagsins 18. október, á bifreiðastæði Golfklúbbs Reykjavíkur í Grafarholti, stolið u.þ.b. 200 lítrum af bensíni af bensíntanki með því að losa handfang á bensíndælu og láta bensínið renna í tunnur sem þeir voru með.

2. Ákærðu, K-kk-þgf P-kk-þgf og B-kk-þgf, með því að hafa í félagi aðfaranótt miðvikudagsins 28. desember, á bifreiðarstæði við bensínstöð Esso, Gagnvegi 2, stolið u.þ.b. 40 lítrum af díselolíu af bifreiðinni NA-418 með því að láta slöngubút ofan í bensíntank bifreiðarinnar og láta olíuna renna í brúsa.

Telst þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærða og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði, K-kk-nf P-kk-nf, er fæddur í ágúst 1987. Hann hlaut skilorðsbundna ákærufrestun 22. júlí 2005 í tvö ár fyrir þjófnað. Ákærði hefur játað brot sín nú hreinskilnislega og er það virt honum til refsilækkunar. Ákærði er ungur að aldri. Til þyngingar refsingar horfir að brot hans eru framin í félagi, sbr. 2. mgr. 70. gr. almennra hegningarlaga. Að öllu þessu virtu þykir refsing ákærða hæfilega ákveðin, með vísan til 1. mgr. 256. gr. almennra hegningarlaga, 40.000 kr. sekt í ríkissjóð, en vararefsing skal vera fangelsi í 4 daga.

Ákærði, B-kk-nf, er fæddur í desember 1988. Samkvæmt sakavottorði hefur hann ekki áður gerst brotlegur við lög. Ákærði hefur játað brot sitt hreinskilnislega og er það virt honum til refsilækkunar. Þá er ákærði ungur að aldri. Á móti kemur að brot hans er framið í félagi, sbr. 2. mgr. 70. gr. almennra hegningarlaga. Að öllu virtu þykir rétt að fresta ákvörðun um refsingu ákærða skilorðsbundið í tvö ár, enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, A-kk-nf F-kk-nf, er fæddur í mars 1987. Með dómi 24. júní 2004 var ákvörðun refsingar frestað skilorðsbundið í 2 ár á hendur honum fyrir brot gegn 1. mgr. 257. gr. almennra hegningarlaga nr. 19/1940. Hinn 1. desember 2004 var hann dæmdur til að greiða sekt og sviptur ökurétti fyrir umferðarlagabrot. Þá var hann með dómi Héraðsdóms Reykjavíkur 15. júní 2006 dæmdur til að greiða sekt fyrir brot gegn 1. mgr. 217. gr. almennra hegningarlaga. Með hliðsjón af aldri ákærða var skilorðsdómurinn frá 24. júní 2004 látinn standa óhaggaður. Við ákvörðun refsingar nú er til þess að líta að hann hefur játað brot sitt greiðlega og er ungur að aldri. Á móti kemur að brot hans er framið í félagi, sbr. 2. mgr. 70. gr. hegningarlaga. Að öllu þessu virtu þykir refsing ákærða hæfilega ákveðin, með vísan til 1. mgr. 256. gr. almennra hegningarlaga, 30.000 kr. sekt í ríkissjóð, en vararefsing skal vera fangelsi í 4 daga.

E-kk-nf L-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, K-kk-nf P-kk-nf Ö-kk-nf, greiði 40.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 4 daga.

Ákvörðun refsingar ákærða, B-kk-ef S-kk-ef, er frestað í tvö ár, enda haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, A-kk-nf F-kk-nf H-kk-nf, greiði 30.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 4 daga.

S-kvk-nf B-kvk-nf